*Príloha č. 6 Zmluva o dielo*

**Zmluva o dielo**

uzavretá podľa § 536 a nasledujúcich zákona č. 513/1991 Zb. Obchodného zákonníka v znení neskorších predpisov

(ďalej len „**zmluva**“)

# Zmluvné strany

**Objednávateľ:**

Názov: **Štátna ochrana prírody Slovenskej republiky** (ďalej len „ŠOP SR“)

sídlo: Tajovského 28/B, 974 01 Banská Bystrica

IČO: 17058520

zastúpená: Ing. Martin Lakanda – generálny riaditeľ

DIČ: 2021526188

IČ DPH: SK2021526188

IBAN: SK35 8180 0000 0070 0039 0899

Zodpovedná osoba za plnenie zmluvy:

(ďalej len „**Objednávateľ**“)

a

**Zhotoviteľ:**

Obchodné meno: **..........................................**

sídlo: ..........................................

IČO: ..........................................

zastúpená: ..........................................

DIČ: ..........................................

IČ DPH: ..........................................

IBAN: ..........................................

Spoločnosť zapísaná v obchodnom registri ................................., oddiel: ...., vložka č................

Zodpovedná osoba za plnenie zmluvy: ......................................

(ďalej len „**Zhotoviteľ**“)

(Objednávateľ a Zhotoviteľ ďalej spoločne tiež ako „**zmluvné strany**“ alebo každý z nich samostatne ako „**zmluvná strana**“)

# Predmet zmluvy

## Zhotoviteľ sa touto zmluvou zaväzuje, že na svoje náklady a nebezpečenstvo zhotoví pre Objednávateľa v rozsahu a za podmienok dohodnutých v tejto zmluve a Objednávateľovi odovzdá dielo: **Projektová príprava k vybudovaniu trvalého systému ochrany migrujúcich obojživelníkov križujúcich cestné komunikácie** (ďalej len „**dielo**“).

Dielo bude kofinancované z nenávratného finančného príspevku (NFP) z kohézneho fondu EÚ Operačného programu Kvalita životného prostredia.

## Objednávateľ sa zaväzuje, že poskytne Zhotoviteľovi účinné spolupôsobenie, dokončené dielo ako aj jeho dohodnuté ucelené časti vykonané riadne a včas v súlade s ustanoveniami tejto zmluvy, prevezme a zaplatí za jeho zhotovenie dohodnutú cenu.

## Zhotoviteľ splní svoju povinnosť vykonať dielo dodaním celého diela Objednávateľovi a jeho prevzatím Objednávateľom spôsobom stanoveným v článku 4.4 a v článku 5.7. tejto zmluvy.

# Rozsah, obsah VYKONANIA a miesto ODOVZDANIA DIELA

## 3.1 Dielom je **vypracovanie projektovej prípravy k vybudovaniu trvalého systému ochrany migrujúcich obojživelníkov križujúcich cestné komunikácie. Podrobná špecifikácia diela je uvedená v prílohe č. 1 tejto zmluvy.**

## 3.2 Požadovaná úroveň spracovania diela:

Požadovaná úroveň spracovania prípravnej projektovej dokumentácie bude v súlade §3 vyhlášky MŽP SR č. 453/2000 Z. z. ( k §35 stavebného zákona) k návrhu na vydanie územného rozhodnutia, ktorý navrhovateľ podáva na stavebný úrad, najmä však:

1. Textovú časť s údajmi (identifikačné údaje navrhovateľa, územia, predmet návrhu, súhlasy vlastníkov pozemkov)
2. Prílohy

- Situačné výkresy

- dokumentáciu pre územné rozhodnutie (2 vyhotovenia) vypracovanú osobou s príslušným odborným vzdelaním (rozsah podrobnejšie špecifikovaný v Prílohe č. 1 sadzobníka UNIKA 2017)

- Rozhodnutia, stanoviská, vyjadrenia , súhlasy, posúdenia alebo iné opatrenia dotknutých orgánov

- stanovisko o posúdení vplyvu stavby alebo činnosti na životné prostredie alebo rozhodnutie zisťovacieho konania, ak bolo vydané podľa zák. č. 24/2006 Z. z. v znení neskorších predpisov

3.3 Miestom vykonania diela – odovzdania diela je sídlo Objednávateľa – Tajovského 28B, 974 01 Banská Bystrica.

# Spôsob vykonávania a odovzdania diela

## Pri plnení predmetu tejto zmluvy sa bude Zhotoviteľ riadiť platnými právnymi predpismi, ďalšími všeobecne záväznými predpismi s dopadom na dielo, príslušnými technickými normami, znením jednotlivých článkov tejto zmluvy, zápismi a dohodami zmluvných strán ako aj vyjadreniami verejnoprávnych orgánov a organizácií.

## Zhotoviteľ odovzdá vykonané dielo alebo jeho časť podľa tejto zmluvy v jednotlivých častiach uvedených v článku 3 tejto zmluvy v čase dohodnutom v článku 5 tejto zmluvy, ktorých fyzické prevzatie Objednávateľ potvrdí svojim podpisom. Po prevzatí diela a/alebo jeho časti Objednávateľom, v prípade že dielo alebo jeho časť nebude zodpovedať požadovanej úrovni, Objednávateľ zašle Zhotoviteľovi písomné pripomienky k vykonanému dielu a/alebo jeho časti do 14 dní odo dňa odovzdania. Zhotoviteľ je povinný, v následne dohodnutej lehote, maximálne však do 15 dní od doručenia pripomienok Objednávateľa, zapracovať pripomienky Objednávateľa do diela alebo jeho časti, ktoré boli pripomienkované a v rámci uvedenej lehoty dielo alebo jeho časť so zapracovanými pripomienkami odovzdať Objednávateľovi.

4.3 Do 15 dní po obdržaní diela alebo jeho časti so zapracovanými pripomienkami Objednávateľ vyzve písomne Zhotoviteľa na podpis protokolu o odovzdaní diela alebo jeho časti. V prípade, ak doručené dielo alebo jeho časť nebude obsahovať zapracované pripomienky Objednávateľa čo i len z časti, bude Objednávateľ opätovne postupovať spôsobom podľa bodu 4.2.

4.4 Dielo sa považuje za vykonané, ak Zhotoviteľ postupom podľa bodov 4.2 a 4.3 tejto zmluvy odovzdal Objednávateľovi celé dielo, t. j. všetky jeho časti podľa skladby uvedenej v prílohe č. 1 tejto zmluvy v dohodnutom v počte, v dohodnutej forme a za dodržania podmienok uvedených v tejto zmluve. Za deň odovzdania diela sa považuje deň uvedený vo finálnom preberacom protokole. Pokiaľ Zhotoviteľ postupom podľa bodov 4.2 a 4.3 odovzdá jednotlivé časti diela Objednávateľovi postupne, vyhotovia o odovzdaní jednotlivých častí diela zmluvné strany čiastkový preberací protokol a finálny preberací protokol vyhotovia zmluvné strany pri odovzdaní poslednej časti diela.

4.5 Čiastkové preberacie protokoly i finálny preberací protokol musia obsahovať identifikáciu odovzdaného diela podľa skladby uvedenej v prílohe č. 1 zmluvy a musia byť podpísané určenými zodpovednými osobami za zmluvné strany, uvedenými v čl. 1 tejto zmluvy.

# Čas plnenia

## Zhotoviteľ sa zaväzuje, že dielo podľa tejto zmluvy na základe finálneho protokolu odovzdá Objednávateľovi, najneskôr do 90 dní, odo dňa účinnosti tejto zmluvy. V uvedenej lehote je zarátaná aj lehota na prípadné pripomienky Objednávateľa k dielu a lehota na ich nápravu Zhotoviteľom.

## Platnosť tejto zmluvy sa skončí:

### Splnením predmetu plnenia podľa tejto zmluvy, s výnimkou ustanovení, ktoré majú pretrvať aj po splnení predmetu zmluvy najmä, nie však výlučne, ustanovení článku 9 tejto zmluvy (Zodpovednosť za vady), článku 12 tejto zmluvy (Poskytnutie licencie a povinnosť mlčanlivosti), článku 6 tejto zmluvy (Spolupôsobenie a podklady Objednávateľa).

### Písomnou dohodou oboch zmluvných strán

### Odstúpením od zmluvy

## Ktorákoľvek zmluvná strana je oprávnená od tejto zmluvy odstúpiť zaslaním písomného odstúpenia od zmluvy druhej zmluvnej strane v prípade podstatného porušenia tejto zmluvy druhou zmluvnou stranou.

## Za podstatné porušenie tejto zmluvy sa považuje najmä:

a) opakované porušenie akejkoľvek povinnosti Zhotoviteľa,

b) omeškanie s odovzdaním diela o viac ako 30 dní,

c) opakované neposkytnutie spolupôsobenia zo strany Objednávateľa, a to za predpokladu, že Objednávateľ opakovane neposkytne súčinnosť ani v dodatočnej lehote stanovenej Zhotoviteľom v písomnej výzve, ktorá nesmie byť kratšia ako 20 dní,

d) závažné porušenie všeobecne záväzných právnych predpisov z oblasti predmetu plnenia tejto zmluvy;

Odstúpením od zmluvy Objednávateľom nie je dotknutý jeho nárok na zmluvnú pokutu ani na náhradu škody.

## Zhotoviteľ je povinný v prípade zámeru prenechania výkonu časti diela subdodávateľovi bezodkladne o tejto skutočnosti písomne informovať Objednávateľa, pričom je povinný špecifikovať, ktorá časť diela bude vykonávaná subdodávateľmi, ako aj špecifikovať a Objednávateľovi oznámiť subdodávateľov a predmety subdodávky. V prípade zmeny subdodávateľa je Zhotoviteľ povinný túto zmenu písomne oznámiť Objednávateľovi. Zhotoviteľ môže pripustiť subdodávateľa k plneniu vymedzenej časti diela až po schválení zámeru prenechania výkonu časti diela subdodávateľom alebo zmeny subdodávateľa zo strany Objednávateľa.

## Dodržanie termínu uvedeného v čl. 5.1 je závislé od riadneho a včasného spolupôsobenia Objednávateľa dohodnutého v tejto zmluve. Po dobu meškania Objednávateľa s poskytnutím spolupôsobenia nie je Zhotoviteľ v omeškaní so splnením povinnosti dodať predmet zmluvy alebo jeho časť v dohodnutom termíne. Termín dodania diela alebo jeho jednotlivých častí sa následne predlžuje podľa času omeškania Objednávateľa.

## Záväzok Zhotoviteľa podľa čl. 2 ods. 2.1 tejto zmluvy je splnený odovzdaním riadne vykonaného diela na základe finálneho preberacieho protokolu bez vád a/alebo výhrad Objednávateľa osobe oprávnenej rokovať za Objednávateľa uvedenej v čl. 1 tejto zmluvy alebo splnomocnenému zástupcovi Objednávateľa, v dohodnutom počte vyhotovení a v dohodnutej forme, ktorý potvrdí prevzatie diela a/alebo jeho časti na písomnom preberacom protokole. Objednávateľ nie je povinný dielo alebo jeho časť prevziať najmä v prípade, ak dielo trpí vadami brániacimi riadnemu užívaniu diela, neboli zapracované pripomienky Objednávateľa alebo dielo nie je vyhotovené vo forme alebo v počte vyhotovení dohodnutých v tejto zmluve.

# Spolupôsobenie a podklady Objednávateľa

## Objednávateľ prehlasuje, že Zhotoviteľovi pri podpise zmluvy odovzdá všetky podklady nevyhnutné a/ alebo potrebné k riadnemu vykonaniu diela a/alebo jeho časti, v rozsahu podľa písomnej požiadavky Zhotoviteľa. Objednávateľ sa zaväzuje doručovať Zhotoviteľovi podklady nevyhnutné k riadnemu vykonaniu diela do 5 pracovných dní od doručenia žiadosti Zhotoviteľa na ich dodanie.

## Zhotoviteľ je povinný prevzaté podklady bez zbytočného odkladu vrátiť Objednávateľovi najneskôr po vykonaní diela a/alebo po zániku záväzku dielo vykonať.

## Zhotoviteľ sa zaväzuje, že poskytne Objednávateľovi spolupôsobenie aj po splnení predmetu zmluvy, a to podaním prípadných vysvetlení alebo inej potrebnej súčinnosti vo vzťahu k žiadostiam uchádzačov o realizáciu prác, pre ktoré je podkladom dielo podľa tejto zmluvy.

## Zmluvné strany sa dohodli, že počas plynutia doby podľa bodu 5.1 tejto zmluvy sa budú každých štrnásť dní realizovať spoločné porady Objednávateľa a Zhotoviteľa v priestoroch Objednávateľa, predmetom ktorých bude kontrola rozpracovanosti diela v zmysle ust. § 550 Obchodného zákonníka. Konkrétny termín porady si zmluvné strany dohodnú vždy vopred.

# Cena a platobné podmienky

## Cena za zhotovenie predmetu zmluvy v rozsahu podľa prílohy č. 1 tejto zmluvy je dojednaná dohodou zmluvných strán a v súlade s ustanovením § 3 zákona č. 18/1996 Z. z. o cenách v znení zmien a doplnkov vo výške

## .................................... bez DPH

........................................ 20% DPH

.................................... s DPH

## (slovom: .................................... vrátane DPH) podľa Cenovej ponuky Zhotoviteľa.

## Cena uvedená v bode 7.1 zahŕňa všetky náklady spojené s predmetom plnenia a je konečnou a pevnou zmluvnou cenou. V cene sú zahrnuté náklady na materiály a všetky práce súvisiace s vykonaním diela. Uvedená cena nepodlieha inflácii a zmenám na základe úprav mzdových, materiálových alebo iných nákladov, ani zmenám z dôvodu zmien legislatívy.

## K dohodnutej cene bude účtovaná daň z pridanej hodnoty podľa platných predpisov.

## V cene je zahrnutá dodávka diela v rozsahu podľa článku 3.1 zmluvy v 6 (šiestich) vyhotoveniach a v jednom vyhotovení na CD nosiči s dielom v elektronických formátoch): pdf.,dwg.,xls.

## Na základe požiadavky Objednávateľa dodá Zhotoviteľ ďalšie vyhotovenia diela za úhradu.

7.6. Objednávateľ sa zaväzuje zaplatiť dohodnutú cenu za riadne zhotovené a odovzdané celé dielo v dohodnutej výške podľa čl. 7.1 v prospech bankového účtu Zhotoviteľa uvedeného na faktúre a v lehote splatnosti uvedenej na faktúre, ktorá je 60 kalendárnych dní od doručenia faktúry Objednávateľovi. Zmluvné strany vyhlasujú, že 60 dňová lehota splatnosti faktúr vystavených zhotoviteľom objednávateľovi v žiadnom prípade nie je v hrubom nepomere k právam a povinnostiam vyplývajúcim zo zmluvy pre zhotoviteľa a takéto dojednanie odôvodňuje povaha predmetu plnenia v zmysle tejto zmluvy.

7.7. Zhotoviteľ je povinný predložiť Objednávateľovi originály faktúry v 6 vyhotoveniach a najskôr po odovzdaní celého diela Objednávateľovi. Faktúra musí mať tieto náležitosti:

* označenie zmluvných strán, obchodné meno, adresu, sídlo, IČO, DIČ, IČ DPH,
* číslo faktúry,
* deň vystavenia a deň splatnosti faktúry,
* u faktúr s uplatnením DPH sadzbou DPH v % a výšku v EUR,
* fakturovanú sumu v EUR,
* označenie osoby, ktorá faktúru vystavila,
* pečiatku a podpis zodpovedného zástupcu dodávateľa,
* označenie peňažného ústavu a číslo účtu na ktorý sa má platiť, konštantný a variabilný symbol,
* názov diela v zmysle článku čl. 2 ods. 2.1 tejto zmluvy.
  1. V prípade, že faktúra nebude obsahovať náležitosti uvedené v tejto zmluve, je objednávateľ oprávnený vrátiť ju dodávateľovi na doplnenie, v takomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

# Sankcie

## V prípade omeškania Zhotoviteľa s dodaním diela je Zhotoviteľ povinný platiť Objednávateľovi zmluvnú pokutu vo výške 0,05 % dohodnutej ceny diela bez DPH, a to za každý deň omeškania, a to až do jeho riadneho dodania Objednávateľovi.

## Pre prípad omeškania Objednávateľa s úhradou faktúry, môže Zhotoviteľ uplatniť nárok na úrok z omeškania vo výške určenej všeobecne záväznými právnymi predpismi.

## Zaplatením zmluvnej pokuty nie je dotknuté právo Objednávateľa na náhradu škody.

# Zodpovednosť za vady

## Dielo má vady, ak vykonanie diela nezodpovedá výsledku určenému v tejto zmluve a/alebo vykonanie diela alebo dielo a/alebo jeho časť nie je spracované v súlade s požiadavkami Objednávateľa vyplývajúcimi z tejto zmluvy ako aj zápisov a ďalších dohôd a/alebo dodatkov k tejto zmluve.

## Zhotoviteľ zodpovedá za vady, ktoré má dielo v čase jeho odovzdania.

## Zhotoviteľ nezodpovedá za vady diela, ktoré boli spôsobené použitím podkladov prevzatých od Objednávateľa a Zhotoviteľ ani pri vynaložení všetkej odbornej starostlivosti nemohol zistiť ich nevhodnosť, prípadne na ňu písomne upozornil Objednávateľa, avšak ten na ich použití písomne trval.

## Objednávateľ má právo požadovať a Zhotoviteľ má povinnosť bezplatne odstrániť oprávnene uplatnenú vadu diela. Možnosť inej dohody nie je vylúčená.

## V prípade sporu o odstrániteľnosti vady diela, o spôsobe odstránenia vady diela a otázku, či je vada diela odstrániteľná, alebo nie, určí nezávislý odborník stanovený dohodou oboch zmluvných strán. Pokiaľ nedôjde k dohode zmluvných strán o osobe nezávislého odborníka, budú zmluvné strany postupovať na základe znaleckého posudku vypracovaného súdnym znalcom, ktorého určí Objednávateľ. Odstrániteľnú, zjavnú vadu diela alebo vadu diela vzniknutú porušením povinností Zhotoviteľa pri vykonávaní diela, sa Zhotoviteľ zaväzuje na svoje náklady odstrániť v dohodnutej primeranej lehote. Pokiaľ nedôjde medzi zmluvnými stranami k dohode o dĺžke primeranej lehoty podľa predchádzajúcej vety, určí ju jednostranne Objednávateľ.

## Nároky Objednávateľa z vád diela sa spravujú § 436 a nasl. Obchodného zákonníka.

## Objednávateľ je povinný oznámiť vady diela a /alebo jeho častí Zhotoviteľovi a tieto u Zhotoviteľa reklamovať bezodkladne po zistení vady najneskôr do 14 dní od odovzdania diela a/alebo jeho časti, a to pokiaľ ide zjavné vady diela, ktorými sú najmú vady rozsahu alebo množstva, a to v písomnej forme na adresu Zhotoviteľa uvedenú v záhlaví tejto zmluvy. Iné vady je Objednávateľ oprávnený reklamovať kedykoľvek po ich zistení.

# Zmena záväzku

## Zmluvné strany sa zaväzujú, že pristúpia na zmenu záväzku vyplývajúcu z tejto zmluvy aj v prípadoch, kedy sa po uzavretí zmluvy zmenia východiskové podklady, rozhodujúce pre uzavretie zmluvy alebo budú uplatnené nové požiadavky Objednávateľa, alebo je Objednávateľ v omeškaní so splnením jeho povinnosti spolupôsobenia, v tomto prípade je možné zmeniť záväzok v súlade s §18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako zákon o VO).

## V prípade, že dôjde k zastaveniu prác, alebo k odstúpeniu od tejto zmluvy, Zhotoviteľ práce rozpracované ku dňu zastavenia, či odstúpenia od zmluvy bude fakturovať vo výške vzájomne odsúhlaseného rozsahu vykonaných prác, a to podielom z dohodnutej ceny a rozpracovanú časť diela odovzdá Objednávateľovi na použitie v rozsahu vecne, časovo a miestne neobmedzenej licencie v zmysle tejto zmluvy.

# Práva a povinnosti zmluvných strán

## Objednávateľ je oprávnený kontrolovať vykonávanie diela. Ak Objednávateľ zistí, že Zhotoviteľ vykonáva dielo v rozpore so svojimi povinnosťami, je Objednávateľ oprávnený dožadovať sa toho, aby Zhotoviteľ odstránil vady vzniknuté vadným vykonávaním a dielo vykonával riadnym spôsobom. Ak tak Zhotoviteľ neurobí ani v primeranej lehote mu na to poskytnutej a postup Zhotoviteľa by viedol nepochybne k podstatnému porušeniu zmluvy, je Objednávateľ oprávnený odstúpiť od tejto zmluvy.

## Zhotoviteľ je povinný poskytnúť Objednávateľovi potrebnú súčinnosť pri kontrolovaní vykonávania diela. Ak Zhotoviteľ neposkytne Objednávateľovi uvedenú súčinnosť je povinný umožniť Objednávateľovi vykonanie dodatočnej kontroly a znášať náklady s tým spojené.

## Zhotoviteľ nie je oprávnený poskytnúť výsledok činnosti, ktorá je predmetom diela podľa tejto zmluvy iným osobám ako Objednávateľovi.

## Zhotoviteľ je povinný strpieť výkon kontroly/auditu súvisiaceho s plnením tejto zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, ktorú má Objednávateľ uzatvorenú s Ministerstvom životného prostredia SR (ďalej aj ako „Poskytovateľ“) za účelom poskytnutia NFP v súvislosti s realizáciou Projektu, a to oprávnenými osobami a poskytnúť im všetku potrebnú súčinnosť. Oprávnené osoby sú:

### Poskytovateľ a ním poverené osoby,

### Útvar následnej finančnej kontroly a nimi poverené osoby,

### Najvyšší kontrolný úrad SR,

### Úrad vládneho auditu,

### Certifikačný orgán a nimi poverené osoby,

### Orgán auditu, jeho spolupracujúce orgány a nimi poverené osoby,

### Splnomocnení zástupcovia Európskej Komisie a Európskeho dvora audítorov,

### Osoby prizvané orgánmi uvedenými v písmene a) až d) v súlade s príslušnými právnymi predpismi SR a EÚ.

11.5 Zhotoviteľ je povinný mať uzavretú zmluvu o poistení zodpovednosti za škodu, minimálne vo výške 100.000,00 EUR, a to za účelom krytia prípadných škôd spôsobených pri realizácii diela.

# Poskytnutie licencie a povinnosť mlčanlivosti

## Zhotoviteľ udeľuje súhlas Objednávateľovi na použitie každého diela, ktoré vytvorí podľa tejto zmluvy (ďalej len „licencia“) ako aj súhlas na  postúpenie licencie tretej osobe (ďalej len „sublicencia“), to všetko v rozsahu podľa bodu 12.3 tejto zmluvy. Odmena Zhotoviteľa za poskytnutú licenciu je obsiahnutá v odmene Zhotoviteľa podľa článku 7. tejto zmluvy. Objednávateľ nadobúda licenciu prevzatím diela a/alebo jeho časti od Zhotoviteľa.

## Zhotoviteľ zodpovedá za to, že je nositeľom majetkových autorských práv k dielu a že disponuje všetkými právami k nemu. Zhotoviteľ je zároveň povinný vysporiadať všetky autorskoprávne nároky všetkých autorov, ktorí participovali na vykonávaní diela, a to na svoje náklady. Pokiaľ akákoľvek osoba uplatní u Objednávateľa akýkoľvek autorskoprávny nárok v súvislosti s dielom, zaväzuje sa tento nárok Zhotoviteľ na vlastné náklady vysporiadať, alebo uhradiť Objednávateľovi všetky náklady, pokiaľ takýto nárok vysporiadal Objednávateľ sám.

## Zhotoviteľ udeľuje Objednávateľovi výhradnú, vecne, miestne a časovo neobmedzenú licenciu na použitie diela a každej jeho časti v neobmedzenom rozsahu po celú dobu trvania autorských práv Zhotoviteľa k dielu. Na základe poskytnutej licencie je Objednávateľ oprávnený dielo a každú jeho časť najmä, avšak nie výlučne použiť na jeho rozpracovanie do ďalších fáz a využiť ho na účel, na ktorý je určený. Objednávateľ je oprávnený dielo zmeniť, spracovať, rozdeliť, spojiť s iným dielom alebo s ním nakladať akýmkoľvek iným spôsobom známym ku dňu uzavretia tejto zmluvy.

## Zhotoviteľ súhlasí s tým, že Objednávateľ je oprávnený udeliť tretej osobe súhlas na použitie diela v rozsahu licencie podľa bodu 12.1.

## Objednávateľ označí dielo, pri jeho každom použití, menom Zhotoviteľa, vrátane všetkých jeho rozmnoženín, a to aj po ukončení tejto zmluvy. Podpisom tejto zmluvy zmluvné strany vyjadrujú svoju vôľu byť viazaní právami a povinnosťami z tohto bodu aj po ukončení zmluvy.

## Strany sa dohodli, že všetky skutočnosti, informácie a údaje, ktoré sa zmluvné strany dozvedeli v súvislosti s touto Zmluvou, jej plnením sú dôvernými informáciami (ďalej len „**Dôverné informácie**“). Strany sú povinné zachovávať mlčanlivosť o Dôverných informáciách, ibaže by zo Zmluvy alebo z príslušných všeobecne záväzných právnych predpisov vyplývalo iné. Povinnosť mlčanlivosti podľa tejto Zmluvy nie je časovo obmedzená a strany sú povinné zachovávať mlčanlivosť o Dôverných informáciách aj po jej ukončení. Nie je však porušením povinnosti zachovávať mlčanlivosť, pokiaľ Objednávateľ zverejní túto zmluvu v súlade s príslušnými ustanoveniami zákona. č. 211/2000 Z. z. o slobodnom prístupe k informáciám v platnom znení.

## Strany sa zaväzujú, že Dôverné informácie bez predchádzajúceho písomného súhlasu druhej strany nevyužijú pre seba a/alebo tretie osoby, neposkytnú tretím osobám a ani neumožnia prístup tretích osôb k Dôverným informáciám. Za tretie osoby sa nepokladajú členovia štatutárnych alebo kontrolných orgánov strán, ich zamestnanci alebo dodávatelia, audítori alebo právni poradcovia, ktorí sú ohľadne im sprístupnených informácií viazaní povinnosťou mlčanlivosti buď na základe osobitnej zmluvy alebo všeobecne záväzných právnych predpisov.

# Komunikácia medzi zmluvnými stranami

## Zmluvné strany budú spolu komunikovať buď:

1. písomne na adresy zmluvných strán zachytené v záhlaví tejto zmluvy alebo na emailové adresy podľa bodu 13.2 tejto zmluvy.
2. prostredníctvom štatutárnych zástupcov alebo oprávnených osôb uvedených a výslovne  menovaných v článku 1 tejto zmluvy na rokovanie o predmete tejto zmluvy s tým, že o každom rokovaní bude spísaný a nimi podpísaný zápis. V prípade, že výsledkom takéhoto rokovania bude zmena a/alebo doplnenie tejto zmluvy, musí byť o tom spísaný dodatok k tejto zmluve.

## Za doručenú sa pre účely tejto zmluvy považuje aj písomnosť, ktorá bola zaslaná doporučene poštou na adresu zmluvnej strany uvedenej na tejto zmluve v záhlaví, a to aj keď sa vráti poštou ako nedoručiteľná alebo neprevzatá v odbernej lehote, a to 3. dňom vrátenia odosielajúcej zmluvnej strane. Písomnosti, ktoré sa netýkajú vzniku, zániku, trvania zmluvy alebo odovzdania diela si môžu zmluvné strany oznamovať aj emailom na určených emailových adresách, a to za Objednávateľa: [lukas.zahorec@sopsr.sk](mailto:lukas.zahorec@sopsr.sk), za Zhotoviteľa: ................................................

# Záverečné a všeobecné ustanovenia

## Všetky práva a povinnosti vyplývajúce z tejto zmluvy prechádzajú na právnych nástupcov zmluvných strán.

## Nadpisy v zmluve slúžia len pre uľahčenie orientácie a nemajú vplyv na výklad jej ustanovenia. Prílohy k tejto zmluve tvoria jej neoddeliteľnú súčasť.

## Táto Zmluva je vyhotovená v 5 rovnopisoch v slovenskom jazyku, z ktorých objednávateľ obdrží 4 vyhotovenia a zhotoviteľ 1 vyhotovenie..

## Akékoľvek zmeny tejto Zmluvy možno robiť len v súlade s §18 zákona o VO, na základe vzájomnej dohody oboch zmluvných strán, s výslovným odvolaním sa na ustanovenia tejto zmluvy, vo forme riadne očíslovaných, písomných a oprávnenými zástupcami zmluvných strán podpísaných dodatkov.

## Práva a povinnosti zmluvných strán neupravené touto zmluvou sa spravujú príslušnými ustanoveniami Obchodného zákonníka.

## Zmluvné strany sa dohodli, že Zhotoviteľ nie je oprávnený postúpiť akékoľvek svoje pohľadávky voči Objednávateľovi podľa § 524 Občianskeho zákonníka plynúce z tejto zmluvy alebo súvisiace s touto zmluvu na tretí subjekt bez predchádzajúceho písomného súhlasu Objednávateľa. Právny úkon, na základe ktorého Zhotoviteľ postúpi svoje pohľadávky bez predchádzajúceho súhlasu Objednávateľa na tretiu osobu, je neplatný. Akýkoľvek súhlas Objednávateľa s postúpením pohľadávok je platný iba v prípade, ak naň bol udelený predchádzajúci súhlas Ministerstva životného prostredia SR.

## Neplatnosť niektorého z ustanovení tejto zmluvy nemá vplyv na platnosť ostatných ustanovení. Ak sa niektoré z ustanovení tejto zmluvy stane neplatným z dôvodu rozporu s právnymi predpismi, zaväzujú sa obe zmluvné strany takéto ustanovenie nahradiť iným, ktoré najviac zodpovedá hospodárskym účelom a právnemu významu pôvodného ustanovenia.

## Zmluvné strany vyhlasujú, že sú si vedomé všetkých následkov vyplývajúcich z tejto zmluvy, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.

## 14.9 Zmluvné strany vyhlasujú, že táto zmluva plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo jednostranne nápadne nevýhodných podmienok, bez akéhokoľvek psychického alebo fyzického nátlaku.

## 14.11 Zmluvné strany vyhlasujú, že si zmluvu prečítali, jej obsahu porozumeli, na znak čoho ju potvrdzujú svojimi podpismi.

## 14.12 Zmluva je uzatvorená dňom jej podpisu a účinnosť nadobúda dňom nasledujúcim po dni jej zverejnenia v Centrálnom registri zmlúv.

Zoznam príloh:

Príloha č. 1 Technická špecifikácia predmetu zákazky

Príloha č. 2 Zoznam subdodávateľov

V .................. dňa: V ................. dňa:

Za Objednávateľa: Za Zhotoviteľa:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Štátna ochrana prírody Slovenskej republiky  Ing. Martin Lakanda  generálny riaditeľ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  .........................  .........................  konateľ |